Diari Oficial de la Generalitat Valenciana


Sumari del DOGV 4388, del 28-11-2002 (2002/12474)

Edictes de notificació d'expedients sancionadors de multes 47/02,50/02 i 52/02 de Castelló.
-------------------------------------------------------------------------------------------

### Dades del document

Número de DOGV
:   4388

Data del DOGV
:   28-11-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/12398


Organisme emissor
:   Conselleria de Justícia i Administracions Públiques

Tipus de document
:   Anunci

Edictes de notificació d'expedients sancionadors de multes 47/02,50/02 i 52/02 de Castelló. [2002/X12458]
  
De conformitat amb allò acordat per la Secretària General, i a l'empara del que disposen els articles 59.4 i 58.1 de la Llei 30/92, de Règim Jurídic de les Administracions Públiques i del Procediment Administratiu Comú, per mitjà del present edicte es procedix a notificar a les persones interessades les sancions dictades en els expedients sancionadors, que tramita la Direcció Territorial de Castelló d'esta Conselleria de Justícia i Administracions Públiques:
  
1. Expedient de Multes núm. 47/02. Sanció de data 16 d'octubre del 2002, dictada pel director general d'Interior, per la qual s'acorda imposar a Juan Santiago Giménez, l'últim domicili del la qual conegut és c/ Barrachina, 8-4t, de la localitat de Castelló, una sanció de set-cents cinquanta euros (750 euros), segons els fets següents: "A Borriana, a les 11.30 hores del dia 25 de març de 2001 personada la força denunciant en el local siti en Ctra. Grau, núm. 101, va poder constatar que s'estaven celebrant lluites de galls. Personats en el lloc la porta d'accés estava oberta, tant la principal de l'establiment com la porta per la qual s'accedia al recinte on es trobava un cós d'uns 3 metres de diàmetre delimitat per una tanca d'uns cinquanta centímetres d'alçària, aproximadament i al voltant del quals hi havien unes grades. En eixos moments se celebrava una lluita de dos galls, amb unes 22 persones que la presenciaven. En la part superior del cós es troba una estada on es trobaven les gàbies que contenien onze galls de baralla separats, el senyor Juan Santiago Giménez, es trobava entre els presents en el recinte, propietari d'un d'ells", estos fets són constitutius d'una infracció administrativa, qualificada de greu, tipificada en l'art. 22 o), de la Llei 2/1991, de la Generalitat Valenciana, de 18 de febrer, d'Espectacles, Establiments Públics i Activitats Recreatives.
  
2. Expedient de Multes núm. 50/02. Sanció de data 16 d'octubre del 2002, dictada pel director general d'Interior, per la qual s'acorda imposar a Desakato, SL, l'últim domicili conegut de la qual és Germans Bou, 243 Pub Desakato, de la localitat de Castelló, una sanció de sis-cents cinquanta euros (650 euros), segons els fets següents: "A Castelló, a les 23.45 hores del dia 26 de maig de 2001 personada la força denunciant en el pub Desakato, siti en av. Germans Bou, núm. 253, va poder-se constatar que el referit establiment disposa d'una gran pista central que ocupa, aproximadament, un terç de l'establiment, amb llums en la zona i una cabina de disc-jockey al capdamunt, i disposa igualment d'altaveus repartits per la pista", fets constitutius d'una infracció administrativa, qualificada de greu, tipificada en l'article 22. g) de la Llei 2/1991 de la Generalitat Valenciana, de 18 de febrer, d'Espectacles, Establiments Públics i Activitats Recreatives.
  
3. Expedient de Multes núm. 52/02. Sanció de data 16 d'octubre de 2002, dictada pel director general d'Interior, per la qual s'acorda imposar a De Naif Paf, SL, l'últim domicili conegut de la qual és c/ Cronista Revest, 15 pub De Naif Paf, de la localitat de Castelló, una sanció de sis-cents cinquanta euros (650 euros), sobre els fets següents: "A Castelló, a les 01,30 hores del dia 1 de desembre de 2001 personada la força denunciant en el café-bar amb música, anomenat De Naif Paf, siti en c/ Cronista Revest, núm. 15 bis, va poder constatar que mancava de fulls de reclamacions a disposició dels clients", constitutius d'una infracció administrativa, qualificada de greu, tipificada en l'art. 22 a) de la Llei 2/1991, de la Generalitat Valenciana, de 18 de febrer, d'Espectacles, Establiments Públics i Activitats Recreatives.
  
Fet que es posa en coneixement de les persones interessades susdites, als efectes oportuns i previstos en l'art. 58.1 de la Llei 30/1992, de Règim Jurídic de les Administracions Públiques i del Procediment Administratiu Comú. Igualment, es comunica que, contra la present resolució, que no posa fi a la via administrativa, cap interposar recurs d'alçada en el termini d'un mes, davant l'òrgan superior jeràrquic d'aquell que el va dictar, de conformitat amb el que establix l'art. 107 en relació amb el 114 i ss. de la citada Llei 30/1992, de 26 de novembre, en la redacció donada per la Llei 4/99, de 13 de gener, tot això sense perjuí que utilitze qualsevol altra via que s'estime oportuna.
  
En el cas que no facen ús del seu dret a recórrer en el termini anteriorment indicat, hauran de fer efectives les multes, i utilitzar els impresos a arreplegar en estes oficines c/ Major, 78 de Castelló, en qualsevol de les entitats col·laboradores que en el citat imprés consten, de conformitat amb el que establix el Decret 105/92, de 6 de juliol, sobre Recaptació de Taxes, Preus Públics i Sancions de la Generalitat Valenciana, i l'Orde de 26 de febrer de 1993 que desenrotlla l'al·ludit decret i remetre a les referides oficines l'exemplar corresponent de l'administració.
  
Amb l'advertiment que, en cas de no abonar-lo en el període voluntari, procedirà sense més tràmit a la seua exacció per via executiva.
  
I perquè valga de notificació a les persones interessades susdites lliure el present edicte.